Publication: Magyar Közlöny
Issue: MK-2010-198 (Year: 2010, Number: 198)
Era: contemporary
Section: 2. melléklet a 324/2010. (XII. 27.) Korm. rendelethez
Paragraph Index: 1286

2. melléklet a 324/2010. (XII. 27.) Korm. rendelethez A Kulturális Örökségvédelmi Hivatal és a kulturális örökségvédelmi szakigazgatási szervek szakhatósági feladatkörébe tartozó szakkérdések A. Régészeti lelõhelyet, illetve régészeti védõövezetet érintõ, más hatóságok elõtt indult eljárásokban I. A régészeti lelõhelyeket érintõ, más hatóságok elõtt indult eljárásokban a Hivatal és a szakigazgatási szerv szakhatósági feladatkörébe tartozó szakkérdések: 1. A régészeti lelõhely, lelõhelyrész ismert és várható horizontális és vertikális kiterjedése az érintett ingatlan vagy ingatlanok területén. 2. A régészeti lelõhely jellege, ezen belül: 2.1. történeti jelentõsége, 2.2. védettségi fokozata, 2.3. tájban való elhelyezkedése, tájképi megjelenése, 2.4. állapota, bolygatottságának mértéke, 2.5. régészeti jelenségek jellege, különösen az ismert vagy várható épített örökségi elemek megléte, 2.6. a régészeti lelõhelyen belül a régészeti jelenségek elhelyezkedésének sûrûsége, fedettsége, intenzitása, rétegzettsége, 2.7. kutatottsága, feltártsága. 3. A tervezett beavatkozás jellege és mértéke, ezek hatása a régészeti örökség elemeire, különösen: 3.1. nyomvonalas beruházás, beleértve ennek védõsávját is, 3.2. sáv-, illetve pontalapozási technikákkal tervezett beruházás, 3.3. pinceszinti, vagy földfelszín alatti beépítés, 3.4. állapotváltozással járó elfedés esetében. 4. A régészeti lelõhely elkerülése lehetõségének vizsgálata, tekintettel a kulturális örökség védelmérõl szóló 2001. évi LXIV. törvény (a továbbiakban: Kötv.) 19. és 22. §-ára. II. Védetté vagy ideiglenesen védetté nyilvánított régészeti lelõhely esetében, az I. pontban felsorolt szakkérdéseken túl vizsgálni kell, hogy a tervezett beavatkozás összhangban áll-e a védetté nyilvánítás szakmai érveken alapuló céljával, ezen belül biztosítható-e – a fenntartható használat elvét is figyelembe véve – a lelõhely hosszú távú megõrzése, valamint jövõbeni kutathatósága. III. A régészeti védõövezetet érintõ, más hatóságok elõtt indult eljárásokban a Hivatal és a szakigazgatási szerv szakhatósági feladatkörébe tartozó szakkérdések: 1. A tervezett beavatkozás hatása a védetté nyilvánított régészeti lelõhelyre – összhangban a védetté nyilvánítás céljával –, különös tekintettel arra, hogy a tervezett tevékenység, beruházás, építmény nem veszélyezteti-e a védetté nyilvánított lelõhely: 1.1. tájképi megjelenését, 1.2. megközelíthetõségét, 1.3. fenntartható használatát, hosszú távú megõrzésének lehetõségét, 1.4. esetleges bemutathatóságát, 1.5. rövid- és hosszú távú kutathatóságát. B. Mûemléket, mûemléki környezetet, illetve mûemléki jelentõségû területet érintõ, más hatóságok elõtt indult eljárásokban I. A mûemléki környezetet, illetve külön jogszabályban meghatározott esetben mûemléket érintõ, más hatóságok elõtt indult eljárásokban a Hivatal és a szakigazgatási szerv szakhatósági feladatkörébe tartozó szakkérdések: 1. A tervezett beavatkozás hatása az egyedileg védett mûemlék történeti környezetbe ágyazott, illetve egyedi megjelenésére, értékei érvényesülésére, használatára, különösen a – nappali és éjszakai – látvány, a térbeli kapcsolatok és arányok tekintetében. 2. A tervezett beavatkozással kialakuló építmény, berendezés illeszkedése az egyedileg védett mûemlék tömegalakításához, homlokzatképzéséhez, szín- és anyaghasználatához. 3. A tervezett rendeltetés méltó illeszkedése az egyedileg védett mûemlék funkciójához, jellegéhez és környezetéhez. II. A mûemléki jelentõségû területet érintõ, más hatóságok elõtt indult eljárásokban a Hivatal és a szakigazgatási szerv szakhatósági feladatkörébe tartozó szakkérdések: 1. A terület szerkezeti épségének hangsúlyos megõrzése a terület védetté nyilvánításának alapjául szolgáló településszerkezeti értékek, a történeti téralakítás, beépítési, illetve domborzati viszonyok védelme érdekében: 1.1. a hagyományos településszerkezet és telekszerkezet, tér- és utcaszerkezet megõrzése, illetve lehetõség szerinti visszaállítása, 1.2. a történetileg kialakult terepviszonyok, utcaszint, térszint lehetõség szerinti megtartása, illetve visszaállítása, 1.3. a történetileg kialakult utcai térfalak megõrzése, illetve lehetõség szerinti visszaállítása, 1.4. a jellegzetes beépítési mód – sûrûség, beépítési jelleg és hely – megõrzése. 2. A terület egységes történeti építészeti megjelenésének – beleértve a vizuális sértetlenségét, az éjszakai megvilágítás révén meg valósuló látványt is – hangsúlyos megõrzése a terület védetté nyilvánításának alapjául szolgáló építészeti értékek, a tömegképzés, homlokzatalakítás, anyag- és színhasználat védelme érdekében: 2.1. illeszkedés a történeti épületek tömegképzéséhez, arányaihoz és magassági viszonyaihoz, 2.2. illeszkedés a történeti épületek homlokzatalakításához, homlokzati osztásrendszeréhez és formavilágához, 2.3. illeszkedés a történeti épületek anyag- és színhasználatához. 3. A terület egységes történelmi, nemzeti és történeti jelentõségének megóvása és továbbvitele érdekében: 3.1. a közterületeknek és udvaroknak a védelemhez méltó és fenntartható használata, 3.2. a védett terület épületeiben a méltó és hiteles használat, illetve funkció biztosítása, 3.3. az utcabútorok és egyéb közterületi mûtárgyak, illetve az idõszakosan kitelepített utcai teraszok méltó, a történeti jelleghez illeszkedõ kialakítása, 3.4. a reklámhordozóknak, fényforrásoknak, illetve egyéb homlokzati szerelvényeknek és berendezéseknek a terület, illetve épület történeti jellegéhez illeszkedõ alkalmazása.

Source: https://magyarkozlony.hu/hivatalos-lapok/a390e8e49134bff4aefd53c2b85915ced8dccb8d/dokumentumok/571275a557a8576ddaa68e3392a0c85c30a63a7d/letoltes